
Text rozhodnutia
Súd: Krajský súd Bratislava Spisová značka: 1S/87/2012 Identifikačné číslo súdneho spisu: 1012200557 Dátum vydania rozhodnutia: 07. 05. 2012 Meno a priezvisko sudcu, VSÚ: JUDr. Monika Valašíková PhD. ECLI: ECLI:SK:KSBA:2012:1012200557.1 Uznesenie Krajský súd v Bratislave v právnej veci žalobcu: Univerzitná nemocnica Bratislava, Pažítkova 4, Bratislava proti žalovanému: Sociálna poisťovňa, ústredie, 29.augusta 8-10, Bratislava o návrhu na odklad vykonateľnosti, takto r o z h o d o l : Krajský súd v Bratislave odkladá vykonateľnosť rozhodnutia žalovaného č. 11709-2/2012-BA zo dňa 8.2.2012 v spojení s prvostupňovým rozhodnutím Sociálnej poisťovne, pobočka Bratislava č. 704-0250206811-GC04/11 zo dňa 1.12.2011 až do právoplatného rozhodnutia súdu vo veci samej. o d ô v o d n e n i e : Žalobca sa žalobou doručenou tunajšiemu súdu dňa 8.3.2012 domáhal preskúmania zákonnosti rozhodnutia žalovaného č. 11709-2/2012-BA zo dňa 8.2.2012 v spojení s prvostupňovým rozhodnutím Sociálnej poisťovne, pobočka Bratislava zo dňa 1.12.2011. Žalobca zároveň požiadal súd o odklad vykonateľnosti uvedeného rozhodnutia žalovaného. Ako dôvod tejto žiadosti uviedol, že okamžitým výkonom predmetných rozhodnutí v sume 4.220.374,30 €, by bol pre žalobcu tak negatívnym zásahom do jeho denných finančných prostriedkov pri poskytovaní zdravotnej starostlivosti, nákupe liekov a zabezpečovaní ďalších služieb, že by hrozilo jeho znemožnenie prevádzkovania ústavnej a ambulantnej zdravotnej starostlivosti. Podľa § 250c veta druhá OSP, na žiadosť účastníka môže predseda senátu uznesením vykonateľnosť rozhodnutia odložiť, ak by okamžitým výkonom napadnutého rozhodnutia hrozila závažná ujma. Súd v súlade s citovaným zákonným ustanovením rozhodol o žiadosti žalobcu spôsobom uvedeným vo výroku tohto uznesenia. Poučenie: Proti tomuto uzneseniu odvolanie nie je prípustné.

